REPUBLIKA HRVATSKA

BJELOVARSKO-BILOGORSKA ŽUPANIJA

#  I.OSNOVNA ŠKOLA BJELOVAR

**Željka Sabola 14, Bjelovar**

|  |  |
| --- | --- |
|  Broj RKP: | 9634 |
| Matični broj škole: | 03316602 |
| OIB: | 20465040737 |
| Razina: | 31 |
|  |  |
|  |  |

 **G R A D B J E L O V A R**

 **Upravni odjel za odgoj,**

**obrazovanje i sport Grada Bjelovara**

Klasa: 400-02/24-01/01

Urbroj: 2103-38/01-24-4

Bjelovar, 30. listopada 2024. godine

OBRAZLOŽENJE PRIJEDLOGA FINANCIJSKOG PLANA ZA 2025.

GODINU TE PROJEKCIJE ZA 2026. i 2027. GODINU

Financijski plan akt je I.osnovne škole Bjelovar kojim su utvrđeni njegovi prihodi i rashodi u skladu s proračunskim klasifikacijama. Financijski se plan donosi i izvršava u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljana i transparentnosti.

# OBRAZLOŽENJE OPĆEG DIJELA PRIJEDLOGA FINANCIJSKOG PLANA ZA 2025. GODINU I PROJEKCIJA ZA 2026. I 2027. GODINU

1. **Uvod**

Prijedlog financijskog plana I.osnovne škole Bjelovar za razdoblje 2025.-2027. godine izrađen je prema metodologiji propisanoj Zakonom o proračunu (NN 144/21) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama (NN 26/10, 120/13,01/20 i 4/24), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19,108/20 i 158/23) i Zakonom o fiskalnoj odgovornosti (NN 111/18 i 83/23).

Sukladno odredbama članka 26. Zakona o proračunu, a na temelju Smjernica ekonomske i fiskalne politike za trogodišnje razdoblje Ministarstvo financija sastavilo je Upute za izradu proračuna jedinica lokalne i područne (regionalne) samouprave za razdoblje 2025.-2027. Na temelju dostavljenih uputa, upravni odjel za financije i javne prihode osnivača izradio je Upute za izradu prijedloga financijskih planova proračunskih korisnika i Proračuna Grada Bjelovara za razdoblje 2025.-2027. Te ih dostavilo na postupanje.

Odredbama članka 38. i članka 39. Zakona o proračunu, predstavničko tijelo donosi proračun na razini skupine ekonomske klasifikacije za 2025. godinu i projekcije za 2026. i 2027. godinu na razini skupine ekonomske klasifikacije.

Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Financijski plan I. osnovne škole čine prihodi i rashodi raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Obrazloženje prijedloga financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja. Opći dio financijskog plana sastoji se od Računa prihoda i rashoda i Računa financiranja.

# Račun prihoda i rashoda

Financijski plan I. osnovne škole Bjelovar za 2025. godinu planiran je u iznosu

 3.603.297,00 eura. Strukturu Prijedloga financijskog plana čine:

* + Prihodi poslovanja: 3.602.997,00 eura
	+ Prihodi od nefinancijske imovine: 300,00 eura
	+ Rashodi poslovanja: 3.566.297,00 eura
	+ Rashodi za nabavu nefinancijske imovine: 37.000,00 eura

# Prihodi

Ukupni prihodi za 2025. godinu planirani su u iznosu 3.603.297,00. Pregled prihoda prema ekonomskoj klasifikaciji na razini skupine daje se u tabličnom prikazu:

|  |  |
| --- | --- |
| **Vrsta prihoda** | **Iznos** |
| **UKUPNI PRIHODI** | **3.603.297,00** |
| **1. Prihodi poslovanja** | **3.602.997,00** |
| 63 Pomoći iz nenadležnog proračuna | 3.139.730,00 |
| 64 Prihodi od imovine | 3,00 |
| 65 Prihodi po posebnim propisima | 72.000,00 |
| 66 Prihodi od prodaje proizvoda i usluga | 30.800,00 |
| 67 Prihodi iz nadležnog proračuna | 360.464,00 |
|  |  |
| **2. Prihodi od prodaje nefinancijske imovine** | **300,00** |

Prema izvorima financiranja, prihodi za 2025. godinu planirani su kako slijedi:

|  |  |
| --- | --- |
| Opći prihodi i primici  | 360.464,00 |
| Vlastiti prihodi | 3.062.203,00 |
| Pomoći EU | 180.630,00 |
| Ostale pomoći |  |
| **Ukupno:** | **3.603.297,00** |

Prihodi za 2026. i 2027. godinu planirani su u istom opsegu kao i za 2025. godinu.

* + 1. Prihodi poslovanja

Prihodi poslovanja za 2025. godinu planirani su u iznosu od 3.602.997,0000 eura.

 Pomoći iz nenadležnog proračuna najvećim se dijelom odnose na pomoći od MZOM-a za financiranje rashoda za zaposlene koji se isplaćuju iz državnog proračuna, na pomoći iz MZOM-a za nabavu knjiga za knjižnicu i udžbenika za učenike, te pomoći MZOM-a za troškove prehrane učenika. U ovu vrstu prihoda uvrstili smo i tekuće pomoći iz proračuna osnivača temeljem prijenosa EU te oni obuhvaćaju projekte „Sinergijom do uspješne zajednice“ i „Shema školskog voća i mlijeka.“

Prihodi od imovine odnose se na prihode od kamata na sredstva na žiro računu.

Prihodi po posebnim propisima odnose se na prihode dobivene od roditelja za sufinanciranje produženog boravka, školu u prirodi i naknadu za izgubljene iskaznice u školskoj knjižnici.

Prihodi od prodaje proizvoda i usluga odnose se na prihode od najma školskog prostora (stan, dvorana), prihode od uplate djelatnika za prehranu, prihode od prodaje proizvoda Učeničke zadruge te prihode od donacija.

Prihodi iz nadležnog proračun odnose se na prihode osnivača odnosno na prihode za financiranje rashoda redovnog poslovanja, prihode za rashode za zaposlene učitelje/ice u produženom boravku, prihode za ostale materijalne rashode lokalnog proračuna te prihode za nabavu knjižne građe u školskoj knjižnici.

* + 1. Prihodi od prodaje nefinancijske imovine

Prihodi od prodaje nefinancijske imovine za 2025. godinu planirani su u iznosu od 300,00 eura i odnose se na prihode od odšteta za uništene i izgubljene udžbenike.

# Rashodi

Ukupni rashodi za 2025. godinu planirani su u iznosu 3.603.297,00 eura. Pregled rashoda prema ekonomskoj klasifikaciji na razini skupine daje se u tabličnom prikazu:

|  |  |
| --- | --- |
| **Vrsta rashoda** | **Iznos** |
| **UKUPNI RASHODI** | **3.603.297,00** |
| **1. Rashodi poslovanja** | **3.566.297,00** |
| 31 Rashodi za zaposlene | 2.928.400,00 |
| 32 Materijalni rashodi | 605.694,00 |
| 34 Financijski rashodi | 1.500,00 |
| 37 Naknade građanima iz proračuna u naravi | 30.703,00 |
| **2. Rashodi za nabavu nefinancijske imovine** | **37.000,00** |

Prema izvorima financiranja, rashodi za 2025. godinu planirani su kako slijedi:

|  |  |
| --- | --- |
| Opći prihodi i primici | 360.464,00 |
| Vlastiti prihodi | 3.062.203,00 |
| Pomoći EU | 180.630,00 |
| Ostale pomoći |  |
| **Ukupno:** | **3.603.297,00** |

* + 1. Rashodi poslovanja

Rashodi poslovanja za 2025. godinu planirani su u iznosu od 3.566.297,00 eura.

Rashodi za zaposlene odnose se na plaće zaposlenika, učitelja/ica u produženom boravku i pomoćnika/ica u nastavi, te na ostale rashode za zaposlene i doprinose na plaću.

Materijalni rashodi obuhvaćaju rashode za potrebe redovnog poslovanja (nabava uredskog materijala, službena putovanja, stručno usavršavanje zaposlenika, energiju, materijal, sitni inventar, usluge tekućeg održavanja, rashode za usluge telefona, pošte i prijevoza, zdravstvene usluge, računalna usluge i ostale usluge, intelektualna usluge, premije osiguranja, članarine).

Financijski rashodi odnose se na usluge platnog prometa i zatezne kamate.

Naknade građanima iz proračuna u naravi odnose se na nabavu udžbenika radnog karaktera učenicima koju financira MZOM.

* + 1. Rashodi za nabavu nefinancijske imovine

Rashodi za nabavu nefinancijske imovine planirani za 2025. godinu iznose 37.000,00 eura i odnose se na nabavu namještaja, računala i računalne opreme, strojeva i opreme, te za nabavu knjiga za školsku knjižnicu i udžbenika za sve učenike.

# Račun financiranja

U računu financiranja nisu planirani primici od financijske imovine i zaduživanja, te izdaci za financijsku imovinu i za otplatu kredita i zajmova.

# OBRAZLOŽENJE POSEBNOG DIJELA PRIJEDLOGA FINANCIJSKOG PLANA ZA 2025. GODINU I PROJEKCIJA ZA 2026. I 2027. GODINU

1. **Sažetak djelokruga rada proračunskog korisnika**

I.osnovna škola je osnovnoškolska odgojno-obrazovna javna ustanova koja u svom sastavu uz matičnu školu ima i pet područnih škola i to: Klokočevac, Nove Plavnice, Ciglenu, Tomaš i Kokinac koja nije u funkciji. U matičnoj školi te područnoj školi Klokočevac i Tomaš rad je organiziran u jednoj smjeni, a u područnim školama u Novim Plavnicama i Cigleni rad u dvije smjene. Rad u matičnoj školi kao i u svim područnim školama organiziran je kroz petodnevni radni tjedan sa slobodnim subotama.

Nastava u školi je organizirana kao redovna, izborna, dodatna i dopunska, a izvodi se prema nastavnom planu i programu koje je propisalo Ministarstvo znanosti obrazovanja i mladih te prema Godišnjem planu i programu rada škole i Školskom kurikulumu.

Školsku godinu 2024./2025. polazi 683 učenika raspoređenih u 40 razrednih odjeljenja, 21 odjela u razrednoj i 19 u predmetnoj nastavi. Prosječan broj zaposlenih je 117, od toga su četiri učitelja/ice zaposleni u produženom boravku za koje je Grad Bjelovar osigurao sredstva za isplatu plaća. Zaposleno je dvanaest pomoćnika u nastavi čiji se rashodi financiraju iz Gradskog proračuna temeljem prijenosa EU sredstava te ostali su učitelji i učiteljice, stručna služba i administrativno i tehnička služba čije se plaće financiraju iz državnog proračuna odnosno od MZOM-a. Od početka 2023. godine prehrana učenika je besplatna za sve učenike te ju financira MZOM. Svakodnevno se priprema kompletan ručak za produženi boravak kojeg ove školske godine (2024./2025.) polazi 108 učenika te ima cijenu od 4,00 eura po danu.

Zacrtani cilj Škole jest razvijati kvalitetno obrazovanje za sve naše učenike, koje se temelji na primjeni suvremenih metoda učenja i poučavanja. Uz kvalitetnu redovnu i izbornu nastavu, škola nudi učenicima više od dvadeset izvannastavnih aktivnosti, projekte i izvanučioničnu nastavu tijekom cijele školske godine. Prioritet škole je kvalitetan odgoj i obrazovanje naših učenika što ostvarujemo stalnom brigom i zapošljavanjem stručnih kadrova i njihovim usavršavanjem te sudjelovanjem u Erasmus projektima .

# Zakonske i druge podloge na kojima se zasniva program rada škole

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20,151/22,155/23,156/23),
* Zakon o ustanovama (NN 76/93, 29/97, 47/99, 35/08, 127/19,151/22 ),
* Zakon o proračunu (NN 144/21), Pravilnik o proračunskim klasifikacijama (NN 26/10, 120/13, 1/20, 144/21, 4/24) i Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23),
* Godišnji plan i programa rada škole za školsku godinu 2024./ 2025.
* Školski kurikulum za školsku godinu 2024./2025.

# Usklađenost ciljeva, strategije i programa s dokumentima dugoročnog razvoja

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti obrazovanja i mladih.

Planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

# Ishodišta i pokazatelji na kojima se zasnivaju izračuni i ocjene potrebnih sredstava za provođenje programa

 Pokazatelji na kojima se zasnivaju izračuni i ocjene potrebnih sredstava za provođenje programa jesu Financijski plan za 2024. godinu, analize prihoda i rashoda te trenutne realizacije istog.

 Izvori sredstava za financiranje rada škole jesu:

• Prihodi po posebnim propisima, skupina 6526, prihodi usluge produženog boravka i namjenski prihodi (škola u prirodi)

• Prihodi od prodaje proizvoda i roba te pruženih usluga (vlastiti prihodi – prihodi od iznajmljivanja dvorane i stana), skupina 6615

• Prihodi iz proračuna Grada Bjelovara za financiranje redovne djelatnosti proračunskih korisnika i materijalnih rashoda, skupina 6711

• Prihodi za knjige i opremu, skupinu 6712

• Prihodi iz proračuna Grada Bjelovara „Sinergijom do uspješne zajednice“ – osiguranje pomoćnika učenicima s teškoćama za šk. god. 2024./2025., projekt „Školska shema“, skupina 6381

• Donacije, skupina 6631

• Prihodi za Erasmus + , skupina 6381

• Prihodi za plaće djelatnika, sufinanciranje MZOM za prehranu učenika, skupina 6361

• Prihodi od kamata, skupina 6413.

# Ciljevi provedbe programa u trogodišnjem razdoblju 2025-2027 i pokazatelji uspješnosti provođenja programa

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od Županije preko regionalne do državne razine.

Praćenje uspješnosti je i velik broj učenika koji završavaju ovu školu s odličnim i vrlo dobrim uspjehom te upisuju željene srednje škole, a nakon srednje škole upisuju fakultete što ukazuje na kvalitetan rad naših zaposlenika.

***Podizanje razine kreativnosti***

Njegujemo stvaralaštvo i kreativnost tako da se učenike potiče na izražavanje kreativnosti i sposobnosti uključivanjem što većeg broja učenika u slobodne aktivnosti, natjecanje te druge školske projekte, priredbe i manifestacije te Erasmus projekte.

Skoro svi učenici uključeni su na neki način u razne manifestacije i priredbe kao što su Dani kruha, Sv. Nikola, Božić, Valentinovo, maskenbal, dječji tjedan, svjetski dan zaštite voda i dr. U I.osnovnoj školi djeluje Učenička zadruga „Košnica“ koja se bavi izradom raznih predmeta.

Cilj nam je odgojem i kvalitetnim obrazovanjem osposobiti učenike za samostalan i odgovoran život te poštivanje osnovnih ljudskih vrijednosti, suradnju, zajedništvo i toleranciju. Također pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

 RAVNATELJICA ŠKOLE:

Martina Supančić, dipl.uč.